
PARLAMENTUL ROMÂNIEI

CAMERA DEPUTAŢILOR
COMISIA JURIDICĂ, DE DISCIPLINĂ ŞI IMUNITĂŢI








           Bucureşti, 26 august 2021                                 






                     Pl-x 410/2016
    Către,

BIROUL PERMANENT AL CAMEREI DEPUTAŢILOR



Vă înaintăm, alăturat, raportul suplimentar asupra Propunerii legislative pentru modificarea şi completarea Legii cetăţeniei române nr.21/1991, republicată în Monitorul Oficial al României, Partea I, Nr.576 din 13 august 2010 (Pl-x 410/2016), trimisă Comisiei juridice, de disciplină şi imunităţi cu adresa nr. Pl-x 410 din 3 octombrie 2016, înregistrată cu nr.4c-11/1069/2016.

În raport cu obiectul şi conţinutul său, iniţiativa legislativă face parte din categoria legilor organice, fiind incidente prevedrile art.5 alin.(1) din Constituția României, republicată.
                                    PREŞEDINTE
 Mihai-Alexandru Badea



                       PARLAMENTUL  ROMÂNIEI

CAMERA DEPUTAŢILOR

	COMISIA JURIDICĂ, DE  DISCIPLINĂ ŞI IMUNITĂŢI
	                               Bucureşti, 26 august  2021
                      Nr. Pl-x 410/2016


 RAPORT SUPLIMENTAR
 asupra
Propunerii legislative pentru modificarea şi completarea Legii cetăţeniei române nr.21/1991, republicată în Monitorul Oficial al României, Partea I, Nr.576 din 13 august 2010
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere, în fond, cu Propunerea legislativă pentru modificarea şi completarea Legii cetăţeniei române nr.21/1991, republicată în Monitorul Oficial al României, Partea I, Nr.576 din 13 august 2010 (Pl-x 410/2016), trimisă cu adresa nr. Pl-x  410 din 3 octombrie 2016, înregistrată cu nr.4c-11/1069 din 4 octombrie 2016.

Plenul Camerei Deputaților a hotărât în ședința din ziua de 28 martie 2017, în temeiul prevederilor art.70 din Regulamentul Camerei Deputaților, republicat, să retrimită inițiativa legislativă la Comisia juridică, de disciplină și imunități, în vederea reexaminării și aprobării unui nou raport.
Senatul, în calitate de primă Cameră sesizată a respins propunerea legislativă, în şedinţa din ziua de 26 septembrie 2016.

Camera Deputaţilor este Cameră decizională, în conformitate cu prevederile art. 75 alin. (1) şi (3) din Constituţia României, republicată şi ale art. 92 alin.(9) pct.2 din Regulamentul Camerei Deputaţilor, republicat.

Propunerea legislativă are ca obiect de reglementare modificarea și completarea Legii cetăţeniei române nr.21/1991, republicată, cu modificările și completările ulterioare, în sensul facilitării obținerii cetățeniei române de către anumite categorii de persoane. Concret, cetățenii străini și apatrizii care au absolvit în România o instituție de învățământ superior în domenii în care există deficit de personal calificat, ce nu poate fi acoperit cu resursă locală, domenii ce urmează a fi stabilite prin hotărâre a Guvernului, pot dobândi la cerere cetățenia română, fără îndeplinirea condițiilor privind durata minimă a locuirii pe teritoriul României, dacă au rezidența pe teritoriul statului român de cel puțin 2 ani. Reducerea perioadei de rezidență se va aplica și străinilor care au investit în România sume ce depășesc 1.000.000 euro, pentru încurajarea investițiilor și creearea de noi locuri de muncă.
Consiliul Legislativ a avizat favorabil iniţiativa legislativă, cu observații și propuneri, conform adresei cu nr.405 din 27 aprilie 2016.

Comisia pentru drepturile omului, culte şi problemele minorităţilor naţionale a avizat favorabil propunerea legislativă, cu majoritate de voturi, conform adresei cu nr.4c-5/778 din 11 octombrie 2016.

Comisia pentru muncă și protecție socială a avizat favorabil inițiativa legislativă, cu majoritate de voturi, conform adresei cu nr.4c-7/751 din 17 octombrie 2016.

Comisia pentru învățământ, știință, tineret și sport a avizat negativ propunerea legislativă, cu majoritate de voturi, conform adresei cu nr.4c-9/228 din 28 februarie 2017.
          Guvernul României nu susţine adoptarea propunerii legislative, conform punctelor de vedere transmise prin adresele cu nr.1432/DPSG din 28 iulie 2016, nr.2084/DPSG din 29 martie 2017 și nr.33/DPSG din 17 ianuarie 2020. 


Comisia juridică, de disciplină și imunități a aprobat cu unanimitate de voturi, în ședința din ziua de 21 noiembrie 2016, un raport de respingere a Propunerii legislative pentru modificarea şi completarea Legii cetăţeniei române nr.21/1991, republicată în Monitorul Oficial al României, Partea I, Nr.576 din 13 august 2010.
În conformitate cu prevederile art.62 și 131 alin.(1) din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat din nou iniţiativa legislativă, în şedinţa desfășurată în sistem mixt din ziua de 26 august 2021.
La şedinţa Comisiei juridice, de disciplină şi imunităţi deputaţii au fost prezenţi conform listei de prezenţă.


În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi, să mențină raportul inițial de respingere și să propună plenului Camerei Deputaţilor un raport suplimentar de respingere a Propunerii legislative pentru modificarea şi completarea Legii cetăţeniei române nr.21/1991, republicată în Monitorul Oficial al României, Partea I, Nr.576 din 13 august 2010, întrucât prin adoptarea soluțiilor legislative propuse în proiectul de act normativ ar fi încălcate prevederile art. 5 din Constituția României, republicată.
În raport cu obiectul şi conţinutul reglementării, iniţiativa legislativă face parte din categoria legilor organice, fiind incidente prevedrile art.5 alin.(1) din Constituția României, republicată.
     
  PREŞEDINTE,                  
                       SECRETAR,
               Mihai-Alexandru Badea

                 Ladányi László-Zsolt
Consilier parlamentar, 

Rodica Penescu

